**HULLADÉKGAZDÁLKODÁSI KÖZSZOLGÁLTATÁSI SZERZŐDÉS**

mely létrejött egyrészről

Név: **Várpalota Város Önkormányzata**

Cím: ………………………….

Adószám: ………………….

Képviseli: ……………….. polgármester

(a továbbiakban: Megrendelő, vagy Önkormányzat)

másrészről a

**Név:**

Cím:

KÜJ azonosító:

KTJ-azonosító:

Statisztikai számjel:

Adószám:

Cégjegyzékszám:

Bankszámlaszám:

Képviselő:

(továbbiakban Közszolgáltató, együttesen: **Felek**)

között, a mai napon az alábbiakban meghatározott feltételekkel:

1. Az Önkormányzat jelen szerződést eredményes közbeszerzési eljárás lezárásaként kerül megkötésre, hogy a Közszolgáltató folyamatosan és teljes körűen ellássa Várpalota Város Önkormányzata közigazgatási területén a települési szilárd hulladékkal kapcsolatos hulladékgazdálkodási közszolgáltatási feladatokat. A közszolgáltatást az Országos Hulladékgazdálkodási Közszolgáltatási Tervben (a továbbiakban: OHKT) foglaltaknak megfelelően kell ellátni.

2. A Közszolgáltató e tevékenységét a vonatkozó jogszabályok alapján, az egyes ingatlanok használóinak javára és költségére végzi.

3. Közszolgáltató hulladékgazdálkodási tevékenységét a hulladékról szóló 2012. évi CLXXXV. törvény (továbbiakban: Ht.) illetve e törvény felhatalmazása alapján kihirdetett jogszabályok által szabályozott helyi közszolgáltatásként végzi.

4. Közszolgáltató nyilatkozik, hogy vállalja a megjelölt közszolgáltatás teljesítését, annak a hatályos jogszabályokban rögzített feltételeivel, a szükséges engedélyekkel rendelkezik, nyilatkozik továbbá, hogy a közszolgáltatáson kívüli tevékenységei nem veszélyeztetik a jelen közszolgáltatási szerződésben vállalt kötelezettségeinek teljesítését.

5. A Közszolgáltató a közszolgáltatás körébe tartozó hulladék kezelésére az alábbi

létesítményeket veszi igénybe:

* Hulladéklerakó:…………………….
* Hulladékválogató: ………………………
* Az elkülönítetten (szelektíven) gyűjtött települési hulladék esetében az Önkormányzat által kijelölt hulladékgyűjtő szigetek:……………………………..
* Komposztáló telep:………………………..

6. A szerződő felek rögzítik, hogy a jelen szerződésben rögzített Közszolgáltatóra vonatkozó jogok gyakorlását és kötelezettségek teljesítését Várpalota Város Önkormányzata területén, kizárólag Közszolgáltató jogosult ellátni. Jelen szerződés területi hatálya kiterjed Várpalota Város Önkormányzata teljes közigazgatási területére.

7. A közszolgáltatási tevékenység végzésének és a jelen szerződésnek az időtartama:

**szerződés hatálybalépésétől számított ….. hónap**. A szerződés mindkét fél által történő aláírásának napján lép hatályba. Első szállítási nap: ………………………... Felek a szerződés hatályba lépésekor meglévő szállítási nap(ok)hoz képest eltérő szállítási napokban is megállapodhatnak továbbá a változásról Közszolgáltató megfelelő időben és módon tájékoztatja a lakosságot.

8. A közszolgáltatással érintett terület és tevékenység sajátosságait a jelen szerződés *1. melléklete* tartalmazza. A teljesítés további részletes leírását a Közszolgáltató közbeszerzési eljárásban tett szakmai ajánlata határozza meg, melynek folyamatos

betartása Közszolgáltató kötelessége.

9. A jelen hulladékgazdálkodási közszolgáltatási szerződés aláírásának feltétele, hogy a közszolgáltató rendelkezzen a következő feltételekkel, melyet köteles a szerződés teljes időtartama alatt is folyamatosan fenntartani:

a) a közszolgáltatás ellátásához szükséges hatósági engedéllyel rendelkező és megfelelő műszaki állapotban levő járművekkel, gépekkel, berendezésekkel és eszközökkel, valamint olyan – tulajdonában, kezelésében vagy bérleményében levő – telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és műszaki

ellenőrzésére;

b) olyan felszerelésekkel és eszközökkel, amelyek a közszolgáltatás keretében ellátni

szándékozott tevékenység gyakorlása során esetlegesen bekövetkező környezeti károk azonnali beavatkozást igénylő elhárításához szükségesek;

c) a közszolgáltatás ellátásához szükséges létszámú – és a vonatkozó jogszabályok

előírásainak megfelelően képzett – szakemberrel;

d) a környezetvédelmi hatóság által kiadott minősítési engedéllyel;

e) a Ht. 32/A. § (1) bekezdés f) pontja szerinti megfelelőségi véleménnyel.

Közszolgáltató a szerződés aláírásával nyilatkozik arról, hogy a jelent pontban foglalt

valamennyi feltételt teljesíti.

**A közszolgáltatás finanszírozásának elvei és módszerei**

10. A szolgáltatási díjat, a díjalkalmazási feltételeket, a díjmegfizetés rendjét, a közszolgáltatási díj felosztásának elvét a Ht. 88. § (3) bekezdés bh) pont szerinti miniszteri rendelet állapítja meg.

11. Az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet 11. § (1)-(2) bekezdése alapján:

(1) A Koordináló szerv (NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság) közszolgáltatási díjakra vonatkozó számlákat a rendelet 20. § (1) bekezdés szerinti adatszolgáltatás alapján állítja ki.

(2) A közszolgáltató hiányos vagy késedelmes adatszolgáltatása esetén a Koordináló

szerv a nem megfelelő adatszolgáltatással érintett ingatlanhasználó tekintetében a Koordináló szerv által legutóbb kiszámlázott közszolgáltatási díjról állít ki számlát.

Az ezzel összefüggésben keletkező díjkorrekció esetén minden helytállási kötelezettség a közszolgáltatót terheli. Az így keletkező közszolgáltatási díjkülönbözet

pozitív mérlegét a Koordináló szerv a közszolgáltatónak fizetendő esedékes szolgáltatási díjba beszámítja.

(3) A közszolgáltató hiányos vagy helytelen adatszolgáltatásából eredő, a Koordináló szerv által nem megfelelő adattartalommal kiállított számlákkal kapcsolatos valamennyi következményért a közszolgáltatót terheli felelősség.

(4) A Koordináló szerv a rendelet 20. § (1) bekezdés szerinti adatszolgáltatásból kiindulva megállapítja azon ingatlanok körét, amelyre nincs közszolgáltatási díjfizetés

meghatározva az adatszolgáltatásban, ugyanakkor vélelmezhető, hogy az ingatlannal

összefüggésben teljesítés történt. A Koordináló szerv e körben jogosult ingyenesen adatot kérni az illetékes hatóságtól a 20. § (1) bekezdés szerinti adatszolgáltatásból hiányzó ingatlanok és szükséges adataik megállapítása érdekében.

(5) A (4) bekezdés alapján rögzített ingatlanok adatait a Koordináló szerv megküldi a

közszolgáltatónak, és felhívja a közszolgáltatót, hogy a megküldött ingatlanokon végzett szolgáltatásának megfelelően korrigálja a rendelet 20. § (1) bekezdés szerinti

adatszolgáltatást legkésőbb az értesítés kézhezvételét követő 8 napon belül.

(6) Az (5) bekezdés szerinti korrekciót követően – a közszolgáltató eltérő adatszolgáltatása hiányában – a Koordináló szerv a közszolgáltatási díjat az ingatlantulajdonosnak számlázza ki.

(7) A Koordináló szerv a kiszámlázott és az ingatlanhasználó által határidőn belül ki

nem fizetett közszolgáltatási díj behajtása érdekében intézkedik.

12. A hulladékgazdálkodási közszolgáltatási díj tartalmazza a hulladékgazdálkodás, így különösen a gyűjtés, szállítás, kezelés, ártalmatlanítás, ill. a jogszabályok által meghatározott valamennyi tevékenység valamennyi díját és költségét.

13. Az elhagyott hulladék, a veszélyes hulladék és az elektronikai hulladék, vagy egyéb, a közszolgáltatás keretében el nem szállítandó hulladék gyűjtési módjáról, elszállításáról és annak ellenértékéről a felek külön, írásban állapodhatnak meg.

14. A Közszolgáltatónak a szolgáltatásért járó díjat a Koordináló szerv fizeti meg, a vonatkozó jogszabályok szerint.

**A közszolgáltató kötelezettségei**

15. A közszolgáltató feladata a környezetvédelmi előírások megtartása mellett a települési hulladék ingatlantulajdonosoktól történő gyűjtése, elszállítása a hulladékkezelő telepre, illetve a szolgáltatás folyamatosságának biztosítása.

16. Közszolgáltató köteles biztosítani:

a) A közszolgáltatás folyamatos és teljes körű ellátását oly módon, hogy a települési szilárd hulladék összegyűjtését és elszállítását a településen hetente, az elkülönítetten gyűjtött hulladék összegyűjtését és elszállítását a településen két hetente (vállalásának megfelelően), 2. számú melléklet szerinti napokon és menterend szerint 06 órától 19 óráig köteles elvégezni. A gyűjtőedény ürítése az ingatlannál történik. A házhoz menő elkülönített gyűjtéshez a zsákot ingyenesen közszolgáltató biztosítja. A Közszolgáltató köteles gondoskodni az NHKV Zrt. által kiszámlázott díj ellenében a szolgáltatást igénybe vevők részére az előírt típusú zsákok biztosításáról.

b) A kiürített edényzetet úgy kell visszahelyezni a közterületre, hogy az az úttest, ill. kocsi behajtó forgalmát ne akadályozza.

c) Zöldhulladék / Lombhulladék / Kötegelt hulladék begyűjtése, elszállítása, és lerakása: zöldhulladék ingyenes elszállítása évente .. alkalommal(vállalásának megfelelően) március 1-től november 30-ig, beleértve januárban két alkalommal a fenyőfa hulladék gyűjtését*.* Kötegelt kihelyezés is lehetséges. Az elkülönített hulladékok szállítása más napon is történhet, mint a kommunális hulladék szállítása. A zöldhulladékok gyűjtéséért külön díjazás nem kérhető.

d) A hulladékgazdálkodási közszolgáltatást a Közszolgáltató zárt rendszerű járművekkel köteles végezni.

e) Évente egyszer lomtalanítást, melynek keretében a nagydarabos lom hulladékot az ingatlantulajdonostól a helyszínen ingyenesen átveszi és elszállítja, a közterületet feltakarítja. Amennyiben Közszolgáltató ajánlatában vállalta, úgy ezt ingatlanonként egyedi megrendeléssel, egyedi időpontban biztosítja. A lomtalanítás időszaka: január 1. –december 31. között.

f) A házhoz menő elkülönített gyűjtési rendszerben nem gyűjtött üveghulladék gyűjtésére konténeres üveggyűjtési pontot üzemeltet az 1. számú mellékletben foglaltak szerint, melyeket legalább 4 hetente, ill. telítettség függvényében ürít.

g) Közszolgáltató egyedi vállalásai a közbeszerzési eljárásban tett ajánlata alapján:

1. Vállalja szemléletformáló akciók szervezését (igen/nem)

2. Közszolgáltató és/vagy alvállalkozója összesen hány fő helyben lakófoglalkoztatását vállalja a szerződés teljes időtartama alatt: .. fő Helyben lakónak a Várpalotai állandó lakcímmel rendelkező személyek minősülnek. Közszolgáltató a szerződéskötés időpontjáig köteles írásban bejelenteni Megrendelőnek a helyben lakó foglalkoztatottak nevét, lakcímét, valamint azt, hogy Közszolgáltató, vagy alvállalkozó foglalkoztatottja. Alvállalkozó esetén a foglalkoztató neve, címe is közlendő. Közszolgáltató kötelezettséget vállal továbbá arra, hogy a helyben lakó foglalkoztatottakat érintően változás történik, arról 5 munkanapon belül tájékoztatja Megrendelőt.

h) … Fő *(ajánlattevő ajánlata szerint)* OKJ-s települési hulladékgyűjtő és szállító

szakképesítéssel rendelkező szakembert a szerződés teljes időtartama alatt,

i) 1 fő 11/1996.(VII.4.) KTM r. 2. § c) pontja szerinti képzettséggel rendelkező

környezetvédelmi megbízott szakember akinek a hulladékkezelés területén szerzett

szakmai tapasztalata legalább: ..év.

j) arra jogosult szerv által meghatározott C/I. minősítési osztály szerinti

követelmények biztosítását, és a minősítési engedély hulladékgazdálkodási

közszolgáltatási szerződés hatályosságának ideje alatti folyamatos meglétét;

k) a közszolgáltatás teljesítéséhez szükséges mennyiségű és minőségű jármű, gép,

eszköz, berendezés biztosítását, valamint a szükséges létszámú és képzettségű

szakember alkalmazását;

l) a közszolgáltatás folyamatos, biztonságos ellátásához szükséges fejlesztések és

karbantartások elvégzését;

m) a közszolgáltatás körébe tartozó hulladék kezelésére meghatározott helyek és

létesítmények igénybevételét;

n) a nyilvántartási rendszer működtetését és a közszolgáltatás teljesítésével

összefüggő adatszolgáltatás rendszeres teljesítését;

o) a nyilvántartási, adatkezelési és adatszolgáltatási rendszer létrehozásához és

folyamatos működtetéséhez szükséges feltételeket; valamint

p) a fogyasztói kifogások és észrevételek elintézési rendjének megállapítását;

17. A közszolgáltató a szállítmány rendeltetési helyére történő biztonságos eljuttatásáért felelős. A hulladékot úgy kell szállítani, hogy annak során a környezet ne

szennyeződjék. A szállításból eredő szennyeződés esetén a közszolgáltató a hulladék eltakarításáról, a terület szennyeződésmentesítéséről, valamint az eredeti környezeti állapot helyreállításáról köteles gondoskodni. Közszolgáltató a kommunális hulladék gyűjtését *2. számú mellékletben* meghatározott menetrend szerint köteles teljesíteni, melyhez a megfelelő számú járművet biztosítja, ill. gondoskodik annak szükség szerinti helyettesítéséről.

18. A közszolgáltató tevékenysége során köteles a hatályos környezetvédelmi, közegészségügyi, munka, baleset és tűzvédelmi szabályokat megtartani, amelyek esetleges megsértéséből eredő következményekért a polgári jog szabályai szerint felel.

19. A Szerződés szerinti hulladékgazdálkodási közszolgáltatás minimális minőségi ismérvei a hulladékgazdálkodási közszolgáltatási tevékenység minősítéséről szóló 2013. évi CXXV. törvény 1. melléklete alapján C/1. minősítési osztály megszerzéséhez szükséges követelmények. Közszolgáltató kijelenti, hogy a közszolgáltatás minőségi ismérveit a Szerződés időbeli hatálya alatt folyamatosan teljesíti, és a Közszolgáltatási Tervben meghatározottakkal összhangban tartja. Közszolgáltató tudomásul veszi, hogy a Közszolgáltatási Tervben foglaltaknak megfelelést a Ht. szerinti megfelelőségi vélemény beszerzésével köteles folyamatosan igazolni. Megfelelőségi vélemény hiányában a Szerződést a Megrendelő 1 hónapos felmondási idővel felmondja.

20. A Közszolgáltató a közszolgáltatás keretében megtagadhatja a települési szilárd

hulladék elszállítását, ha

**-** a gyűjtőedényben elhelyezett települési szilárd hulladék az ürítés, illetve szállítás során a szállítást végző személyek életében, testi épségében, egészségében, a járműben vagy berendezésben kárt okozhat, vagy a hasznosítás, illetve ártalmatlanítás során veszélyezteti a környezetet,

**-** érzékszervi észleléssel megállapítható, hogy a gyűjtőedény mérgező, robbanó, folyékony, veszélyes vagy olyan anyagot tartalmaz, amely a települési szilárd hulladékkal együtt nem gyűjthető, nem szállítható, illetve nem ártalmatlanítható, illetve ha az a jogszabályok által meghatározottan nem minősül települési szilárd hulladéknak.

21. Az előző pontban említett esetekben a Közszolgáltató a tulajdonost írásban haladéktalanul értesíti a települési szilárd hulladék elszállítása megtagadásának okáról.

A tulajdonos a megtagadási okokat maga köteles megszüntetni vagy megszüntetéséről gondoskodni. Ha e kötelességének a tulajdonos a szállítás meghatározott újabb időpontjáig nem tesz eleget, a Közszolgáltató a tulajdonos költségére és felelősségére a hulladék elszállításának megtagadására okot adó körülményt megszünteti, vagy mással megszüntetteti.

22. Közszolgáltató köteles a közszolgáltatási tevékenységéről részletes beszámolót készíteni, melynek része a részletes bevétel, költség- és eredmény kimutatás is, és azt évente benyújtani az Önkormányzat részére.

23. A Közszolgáltató köteles az új építésű lakóingatlan használatba vételekor gyűjtőedényt biztosítani a közszolgáltatást igénybevevő ingatlanhasználó részére. A gyűjtőedény a közszolgáltatási szerződés aláírásával egy időben a Közszolgáltató telephelyén átvehető.

A megrongálódott tárolóedények ingyenes pótlása a Közszolgáltató feladata, amennyiben a kár bizonyíthatóan a Közszolgáltatónak felróható okból keletkezett, vagy az edény nem javítható és életkora a 20 évet meghaladta. Ettől eltérő esetben a Közszolgáltató a szolgáltatást igénybe vevő által megfizetett cseredíj ellenében biztosítja az új gyűjtőedényt.24. Az Önkormányzat tulajdonában lévő 26 db szelektív hulladékgyűjtő szigetet és 66 db 1100 l-es hulladékgyűjtő edényt az Önkormányzat üzemeltetésre átadja a Közszolgáltatónak a hulladékgazdálkodási közszolgáltatás ellátásához, melyek igény szerinti ürítéséről a Közszolgáltató köteles gondoskodni.

25. A közszolgáltató törekszik arra, hogy a feladatkörébe tartozó hulladékgazdálkodási

tevékenységeket a hulladékhierarchiára figyelemmel úgy válassza meg, hogy a Ht.-ben,

illetve a hulladékgazdálkodási tervekben foglalt megelőzési, hasznosítási és ártalmatlanítási célkitűzések teljesülni tudjanak.

26. A közszolgáltató a vonatkozó kormányrendeletben meghatározott összegben környezetvédelmi biztosítást köt vagy céltartalékot képez, és ennek tényét az önkormányzatnak és az arra feljogosított szervnek igazolja.

27. A hulladékgazdálkodási közszolgáltatás keretében a közszolgáltató:

a) gondoskodik a jelen szerződésben meghatározott hulladékgazdálkodási közszolgáltatás körébe tartozó hulladékok kezeléséről, és

b) a hulladékgazdálkodási közszolgáltatással érintett hulladékgazdálkodási létesítményt üzemelteti, amennyiben van a közszolgáltatónak hulladékgazdálkodási közszolgáltatással érintett hulladékgazdálkodási létesítménye.

28. A közszolgáltató hulladékgazdálkodási közszolgáltatáson kívüli egyéb hulladékgazdálkodási engedélyhez vagy nyilvántartásba vételhez kötött hulladékgazdálkodási tevékenységét köteles úgy megszervezni, hogy az a hulladékgazdálkodási közszolgáltatási tevekénységét ne veszélyeztesse. A közszolgáltató hulladékgazdálkodási közszolgáltatáson kívüli egyéb hulladékgazdálkodási engedélyhez, illetve nyilvántartásba vételhez kötött hulladékgazdálkodási tevékenységből származó eredményét köteles a közszolgáltatásra fordítani.

29. Közszolgáltató egyéb vállalkozási tevékenység folytatására jogosult, de az nem veszélyeztetheti a hulladékgazdálkodási tevékenység folyamatos és teljes körű ellátását.

30. A keresztfinanszírozás tilalmának elvéből következően a Közszolgáltató hulladékgazdálkodási közszolgáltatás ellenértékének részét képező ésszerű nyereség

nem tartalmazhatja a hulladékgazdálkodási közszolgáltatáson kívül eső egyéb gazdasági tevékenységei költségeinek, ráfordításainak fedezetét.

31. Amennyiben a hulladékgazdálkodási közszolgáltatás körébe nem tartozó tevékenységet is végez a Közszolgáltató, az egyes tevékenységeire olyan elkülönült nyilvántartást köteles vezetni, amely biztosítja az egyes tevékenységek átláthatóságát, valamint kizárja a keresztfinanszírozást. A Közszolgáltató az által ellátott egyéb vállalkozási tevékenységek bevételeit, kiadásait, ráfordításait köteles a hulladékgazdálkodási közszolgáltatás bevételeit, költségeit, ráfordításaitól elkülönítetten, tételesen kezelni és nyilvántartani.

32. A Közszolgáltató az általa ellátható egyéb, vállalkozási tevékenységeket, a jelen Szerződésben foglaltak betartása mellett szabadon, saját kockázatára végzi, azonban

ezen tevékenységek összefüggő gazdálkodási eredménye nem veszélyeztetheti a hulladékgazdálkodási közszolgáltatás biztonságát. A vállalkozási tevékenységből származó veszteséges gazdálkodásért Közszolgáltató teljes körű helytállással tartozik.

33. Ha a gyűjtőedényt a hulladékgazdálkodási közszolgáltatás ellátásának biztosítása

céljából közterületen helyezték el, a hulladék a gyűjtőedényben történő elhelyezéssel a közszolgáltató tulajdonába kerül.

34. A közszolgáltató törekszik arra, hogy a közszolgáltatás körébe tartozó hulladék a

képződés helyétől az elérhető leggazdaságosabb módon és legrövidebb időn belül kerüljön hasznosító vagy ártalmatlanító létesítménybe.

35. A közszolgáltató a Polgári Törvénykönyvben meghatározottakon túlmenően a jelen

szerződést akkor mondhatja fel, ha

a) az Önkormányzat a jelen szerződésben meghatározott kötelezettségét – a közszolgáltató felszólítása ellenére – súlyosan megsérti, és ezzel a közszolgáltatónak

kárt okoz, vagy akadályozza a hulladékgazdálkodási közszolgáltatás teljesítését; vagy

b) a hulladékgazdálkodási közszolgáltatási szerződés megkötését követően hatályba

lépett jogszabály a hulladékgazdálkodási közszolgáltatási szerződés tartalmi elemeit

úgy változtatja meg, hogy az a közszolgáltatónak a hulladékgazdálkodási közszolgáltatás szerződésszerű teljesítése körébe tartozó lényeges és jogos érdekeit

jelentős mértékben sérti.

36. A jelen szerződés megszűnése vagy megszüntetése esetén, továbbá ha a közszolgáltató

a szerződés időtartama alatt elveszíti hulladékgazdálkodási közszolgáltatási

engedélyét, illetőleg az lejár, vagy az arra jogosultsággal bíró szerv visszavonja a

közszolgáltató minősítését, illetőleg az lejár, úgy a közszolgáltató az új közszolgáltató

kiválasztásáig, de legfeljebb 6 hónapig a hulladékgazdálkodási közszolgáltatást

változatlanul ellátja.

37. Ha a jelen szerződést a közszolgáltató felmondja, az önkormányzat haladéktalanul

gondoskodik az új közszolgáltató kiválasztásáról.

**Ügyfélszolgálat**

38. A közszolgáltató az ingatlanhasználó hulladékgazdálkodási közszolgáltatással kapcsolatos bejelentéseinek intézése, panaszainak kivizsgálása, orvoslása és a közszolgáltatással kapcsolatos általános tájékoztatásnyújtás biztosítása érdekében heti három nap, hétfő, szerda, 8,00-12,00, és 13,00-15,00 (szerdán 13:00-19:00); péntek 8,00-12,00 órában

ügyfélszolgálatot biztosít Várpalota belterületén található ügyfélszolgálaton.

39. Továbbá telefonos ügyfélszolgálatot biztosít minden hétfőtől csütörtökig 06:00-14:00 óráig (kivéve szerdán, amikor 08:00-19:00 óráig), pénteken 08:00-12:00 óra között. Munkaidőben hívható ügyfélszolgálati telefonszám hívószáma: 06 …..Közszolgáltató ügyfélszolgálati hirdetőtáblát és honlapot is működtet, a honlap címe: (www.....hu), az ügyfélszolgálati e-mail címe: ……………….A közszolgáltató ügyfélfogadási rendjét és helyét előre köteles közölni az ingatlan használókkal.

40. A közszolgáltató az ügyfélszolgálat keretében a fogyasztóvédelemről szóló törvényben meghatározottakon túlmenően

a) a hulladékgazdálkodási közszolgáltatási tevékenység minősítéséről szóló

törvényben meghatározott minősítési engedélyt,

b) az alkalmazott hulladékgazdálkodási közszolgáltatási díjakat,

c) a közszolgáltatási területre vonatkozó adatokat,

d) a lomtalanítással kapcsolatos adatokat, információkat, valamint

e) az alvállalkozóra vonatkozó közérdekű adatokat – ha a közszolgáltató alvállalkozót

alkalmaz –

f) az általa megkötött hulladékgazdálkodási közszolgáltatási szerződést és annak módosítását

az ügyfélszolgálatán és a honlapján mindenki számára ingyenesen hozzáférhetővé teszi.

**Nyilvántartás, adatszolgáltatás**

41. A hulladékgazdálkodási közszolgáltatás körébe tartozó hulladékkal kapcsolatos nyilvántartási és adatszolgáltatási kötelezettségek teljesítéséről a közszolgáltató gondoskodik. A közszolgáltató a hulladékkal kapcsolatos nyilvántartási és adatszolgáltatási kötelezettségekről szóló kormányrendeletben meghatározott módon

és tartalommal, a tevékenységével érintett hulladékról típus szerint a telephelyén nyilvántartást vezet. A nyilvántartást a hulladékjegyzékről szóló miniszteri rendeletben meghatározott azonosító kódok alapján kell vezetni. A nyilvántartást, üzemnaplót, bizonylatot a közszolgáltató legalább 5 évig – veszélyes hulladék esetén 10 évig – megőrzi. A közszolgáltató a nyilvántartás alapján a hulladékkal kapcsolatos nyilvántartási és adatszolgáltatási kötelezettségekről szóló kormányrendelet szerint a

környezetvédelmi hatóságnak adatot szolgáltat, továbbá nyilvántartását a hatóság felhívása esetén a hatóság rendelkezésére bocsátja.

**Céltartalék**

42. Amennyiben közszolgáltató hulladékkezelő létesítményt üzemeltet, a kezelésre kerülő hulladék mennyiségével arányosan, biztosítékot nyújtó céltartalékot képez. A

céltartalékot – kormányrendeletben meghatározott kivétellel – a működés folyamán, az adózás előtti eredmény terhére kell képezni, és az előre látható kockázat, illetve veszteség figyelembevételével, időarányosan vagy teljesítményarányosan úgy elkülöníteni, hogy a hulladékkezelő létesítmény bezárásakor vagy a létesítményben végzett tevékenység felhagyásakor a céltartalék a létesítmény rekultivációjához és utógondozásához, valamint a hulladék kezeléséhez szükséges jövőbeni költségeket mindenkor fedezni tudja. A közszolgáltató a hulladékkezelő létesítmény rekultivációjához és utógondozásához, valamint a hulladék kezeléséhez szükséges jövőbeni költségekről az üzleti év végén becslést készít, amelyet az üzleti év végét követő év május 31-ig a környezetvédelmi hatóságnak benyújt. A becslés, valamint az

ahhoz kapcsolódó valamennyi dokumentáció bemutatja, hogy a képzett céltartalék összege a hulladékkezelő létesítmény rekultivációjához és utógondozásához, valamint a hulladék kezeléséhez szükséges jövőbeni költségekhez arányos mértékben lett megállapítva és elkülönítve.

**Biztosítás**

43. Közszolgáltató a tevékenységével okozható, előre nem látható környezeti károk felszámolását lehetővé tevő finanszírozás biztosítása érdekében legalább, 10.000.000

Ft/kár és legalább, 25.000.000 Ft/év kifizetési limit összegű környezetvédelmi biztosítást köt.

**Elkülönített hulladékgyűjtés**

44. A közszolgáltató az elkülönített hulladékgyűjtés ösztönzése érdekében a lakosságot az elkülönített hulladékgyűjtés feltételeiről a közszolgáltató hulladékgazdálkodási tevékenységéről és a hulladékgazdálkodási közszolgáltatás végzésének feltételeiről szóló kormányrendeletben meghatározott módon tájékoztatja.

45. Közszolgáltató biztosítja az elkülönített hulladékgyűjtést az elkülönített hulladékgyűjtés részletes szabályairól szóló miniszteri rendeletben meghatározottak szerint.

46. Közszolgáltató az elkülönített hulladékgyűjtési rendszert a közszolgáltató úgy alakítja ki, hogy

a) legalább a települési papír-, üveg-, műanyag, fémhulladék elkülönített gyűjtése biztosított legyen, melyből kizárólag az üveghulladék gyűjthető gyűjtő ponton, a többi házhoz menő gyűjtési rendszerrel;

b) a lomhulladék átvételének, összegyűjtésének és elszállításának évi egyszeri megszervezése biztosított legyen;

c) a zöldhulladék elszállítása a jelen szerződésben meghatározott feltételekkel biztosított legyen;

**Alvállalkozók**

47. A közszolgáltató a hulladékgazdálkodási közszolgáltatási szerződésben meghatározott, továbbá a Ht-ben, illetve a hulladékgazdálkodási tervekben rögzített célok elérése érdekében a hulladékgazdálkodási közszolgáltatás ellátására – a közbeszerzésekről szóló törvény előírásainak megfelelően – alvállalkozót vehet igénybe.

48. A közszolgáltató a közszolgáltatás teljesítésével kapcsolatban az alábbi feladatokra vesz igénybe alvállalkozókat: ……..

Közbeszerzés eljárásban benyújtott ajánlatában megjelölt, ajánlattételkor már ismert

alvállalkozó: ……..

49. Az alvállalkozók igénybevétele kapcsán Közszolgáltató a közbeszerzésekről szóló

2015. évi CXLIII.. törvényben (a továbbiakban: Kbt.) az alvállalkozók vonatkozásban irányadó előírásokat (Kbt. 138-140. §) betartja.

**Kötbérek**

50. A közszolgáltató naponta ……. Ft összegű késedelmi kötbért köteles az Önkormányzatnak fizetni, amennyiben nem a meghirdetett napon, vagy a szerződött ingatlanok 10 %-át meghaladó mértékben hiányosan végzi el a hulladékgyűjtést és - szállítást.

51. A közszolgáltató a felek által közösen indokoltnak elismert ügyfélpanasz esetén alkalmanként 10 000 Ft összegű hibás teljesítési kötbért tartozik az Önkormányzatnak

fizetni.

52. Helyben lakók foglalkoztatásának vállalásával kapcsolatos kötbér:

Amennyiben Közszolgáltató és/vagy alvállalkozója tárgyhónapban nem teljesíti … fő

helyben lakó (Várpalotán állandó lakcímmel rendelkező személy) foglalkoztatását, úgy Közszolgáltató a vállalástól elmaradó létszámra vetítve 130.000 Ft / fő kötbért köteles fizetni Megrendelőnek a tárgyhónap vonatkozásában.

**Önkormányzat kötelezettségei**

53. Önkormányzat köteles biztosítani:

a) a közszolgáltatás hatékony és folyamatos ellátásához a közszolgáltató számára

szükséges információk szolgáltatását, a Ht. 35. § g) pontjában foglaltakra tekintettel;

b) a közszolgáltatás hatékony és folyamatos ellátásához a közszolgáltató számára

szükséges információk szolgáltatását, a Ht. 35. § g) pontjában foglaltakra tekintettel;

c) a közszolgáltatásnak a településen végzett más közszolgáltatásokkal való

összehangolásának elősegítését;

d) a települési igények kielégítésére alkalmas hulladék gyűjtésére, szállítására, kezelésére szolgáló helyek és létesítmények meghatározását ,valamint

e) a közszolgáltató kizárólagos közszolgáltatási jogának biztosítását az önkormányzati

tulajdonban lévő hulladékgazdálkodási létesítmények vonatkozásában.

54. A hulladékgazdálkodási közszolgáltatás teljesítése kizárólag törvényben vagy kormányrendeletben meghatározott esetekben szüneteltethető vagy korlátozható.

55. A jelen szerződést az Önkormányzat a Polgári Törvénykönyvben meghatározott

felmondási okokon kívül akkor mondhatja fel, ha a közszolgáltató:

a) a hulladékgazdálkodási közszolgáltatás ellátása során a környezet védelmére vonatkozó jogszabályok vagy a rá vonatkozó hatósági döntés előírásait súlyosan megsértette, és ennek tényét a bíróság vagy a hatóság jogerősen megállapította,

b) a szerződésben megállapított kötelezettségét neki felróható módon súlyosan megsértette, vagy

c) nem rendelkezik a hulladékgazdálkodási közszolgáltatási tevékenység minősítéséről szóló törvényben meghatározott minősítési engedéllyel, illetve megfelelőségi véleménnyel.

56. A felmondási idő 6 hónap - kivéve a megfelelőségi vélemény hiánya alapján történő

felmondás esetét, amikor a felmondási idő 30 nap - amennyiben a szerződés határozott idejű lejártáig még ennyi hátra van. A felmondási idő alatt a közszolgáltató a hulladékgazdálkodási közszolgáltatást változatlanul ellátja.

57. Megrendelő részéről a jelen Szerződés tekintetében rendkívüli felmondási oknak

minősül különösen, ha Közszolgáltató

a) ellen a Szerződés megkötése előtt bíróság által elrendelt csőd vagy felszámolási eljárás indult, illetve az eljárásról a Megrendelőt nem tájékoztatta, vagy nem tájékoztatja,

b) adó-, illeték-, vám- vagy társadalombiztosítási járulék tartozása több mint 12 hónapja lejárt, és ennek megfizetésére halasztást nem kapott,

c) Megrendelő ellenőrzése során, bizonyítottan hamis adatot szolgáltat, vagy hamis

nyilatkozatot tesz,

d) a közfeladat ellátását szabályozó, ágazati jogszabályokban előírt kötelezettségeit neki felróható módon súlyosan megszegi.

58. A szerződés felmondása esetén az Önkormányzat képviselő-testülete intézkedik a hulladékgazdálkodási közszolgáltatás ellátásának biztosításáról.

59. A szerződés megszűnése esetén a közszolgáltatás ellátásával kapcsolatos, folyamatban lévő ügyek iratait és nyilvántartásait a közszolgáltató az Önkormányzatnak a szerződés megszűnése napján átadja.

60. Az Önkormányzat a birtokában lévő és a hulladékgazdálkodási közszolgáltatással

kapcsolatos, folyamatban lévő ügyek iratait és nyilvántartásait az új hulladékgazdálkodási közszolgáltatási szerződés hatályba lépésének napján az új közszolgáltatónak átadja. Az ügyféllistát a szerződés hatályba lépése előtt 7 nappal Önkormányzat megküldi a Közszolgáltatónak, melyben az alábbi adatok szerepelnek:

név, cím, edény mérete.

61. Önkormányzat vállalja, hogy a téli időszakban gondoskodik a járatútvonalak síkosság mentesítéséről és hó eltakarításáról.

**Záró rendelkezések**

62. Az állami hulladékgazdálkodási közfeladat ellátására létrehozott szervezet kijelöléséről, feladatköréről, az adatkezelés módjáról, valamint az adatszolgáltatási kötelezettségek részletes szabályairól szóló 69/2016. (III. 31.) Korm. rendelet 4. § (1)–(2) bekezdésének hatályba lépését követően a szolgáltatási díjban a hulladékgazdálkodási közszolgáltatás teljes közvetlen költsége megtérítésre kerül, így a haszonanyag értékesítéséről a Koordináló szerv gondoskodik úgy, hogy a közszolgáltató valamennyi haszonanyagot köteles a Koordináló szerv által kijelölt szervezetnek átadni. A haszonanyag-értékesítésből eredő bevétel a Koordináló szervet illeti meg.

63. A Koordináló szerv a jelen hulladékgazdálkodási közszolgáltatási szerződés Ht. 92/B. § (2) bekezdés szerinti megfelelőségét vizsgálja.

64. Felek a jelen szerződést módosítják, amennyiben jogszabály-változás azt szükségessé teszi.

65. Jelen szerződés módosítása és megszűntetése csak írásban érvényes.

66. A felek közötti jogviszonyban a hatályos jogszabályok, a jelen szerződés rendelkezései, a közbeszerzési eljárás iratanyaga, az egyéb szakmai szabályok és a szakma által általánosan elismert szakmai szokások irányadóak, a jogforrások ütközése esetén a fenti sorrendben előrébb álló elsőbbségével.

67. A jelen szerződés minden eleme és részlete nyilvános.

68. Közszolgáltató köteles a környezetvédelmi szempontokat messzemenően figyelembe venni.

69. Közszolgáltató nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb)

alpontja szerinti feltételeknek nem megfelelő társaság tekintetében merülnek fel, és

amelyek a nyertes ajánlattevő adóköteles jövedelmének csökkentésére alkalmasak;

70. Megrendelő köteles a szerződést felmondani, vagy - a Ptk.-ban foglaltak szerint – attól elállni, ha a szerződés megkötését követően jut tudomására, hogy a szerződő fél

tekintetében a közbeszerzési eljárás során kizáró ok állt fenn, és ezért ki kellett volna

zárni a közbeszerzési eljárásból.

71. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Közszolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes

szervezet, amely tekintetében fennáll a Kbt. 62. § (1) bekezdés k) pont kb) alpontjában

meghatározott feltétel;

b) a Közszolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont

kb) alpontjában meghatározott feltétel.

72. Közszolgáltató a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a jelen szerződés 71. pontja szerinti ügyletekről a Megrendelőt haladéktalanul értesíti.

73. A 71-72. pont szerinti felmondás esetén a Közszolgáltató a szerződés megszűnése

előtt már teljesített szolgáltatás szerződésszerű pénzbeli ellenértékére jogosult.

74. A külföldi adóilletőségű Közszolgáltató köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Közszolgáltatóra vonatkozó adatokat az országok közötti jogsegély igénybevétele nélkül.

75. Megbízott képviselője az államháztartásról szóló 2011. évi CXCV. törvény végrehajtásáról szóló 368/2011. Kormányrendelet 50 §. (1a) pontja alapján jelen Szerződés aláírásával nyilatkozik,hogy a Megbízott átlátható szervezetnek minősül. Nyilatkozik továbbá, hogy tudomásul veszi, hogy a nyilatkozatban foglaltak változása esetén arról haladéktalanul köteles a Megbízót, mint költségvetési szervet tájékoztatni. Tudomásul veszi, hogy a valótlan tartalmú nyilatkozat alapján kötött visszterhes szerződést a kötelezettségvállaló felmondja vagy – ha a szerződés teljesítésére még nem került sor – a szerződéstől eláll. Az átlátható szervezet fogalmát a nemzeti vagyonról szóló 2011. évi CXCV. törvény 3. § (1) bekezdés 1. pontja határozza meg.

Az államháztartásról szóló 2011. évi CXCV. törvény 41. § (6) bekezdése alapján, az átláthatóság ellenőrzése céljából a Megbízó jogosult az Áht. 55 §-ában meghatározott adatokat kezelni.

Az átláthatóság ellenőrzése érdekében a Megbízott szerződéskötést megelőzően az átláthatósággal összefüggő, az Áht. 55 §-ában meghatározott adatokról cégszerűen aláírt nyilatkozatot adott át Megbízónak, mely a szerződés mellékletét képezi. Amennyiben a szerződés időtartama alatt fenti nyilatkozatban foglalt adatokban változás áll be, a Megbízott köteles azt a Megbízónak bejelenteni.

76. Az Önkormányzat a hulladékgazdálkodással kapcsolatos feladatok ellátását jogosult ellenőrizni.

77. A lakosság tájékoztatása érdekében a jelen hulladékgazdálkodási közszolgáltatási

szerződés közzétételéről Megrendelő gondoskodik.

78. A felek megállapodnak abban, hogy a jelen szerződés teljesítésével kapcsolatban

felmerült jogvitájuk elbírálására - hatáskörtől függően - a Megrendelő székhelye szerinti magyar bíróság kizárólagos illetékességét kötik ki.

79. Amennyiben a jelen szerződés valamely része utóbb érvénytelennek bizonyulna, úgy a felek a szerződés egyéb részeit érvényesnek tekintik és az érvénytelenség miatt kieső részt olyan rendelkezéssel pótolják, mely leginkább megfelel a felek eredeti szerződéses akaratának.

80. Felek a jelen szerződést, mint akaratukkal egyezőt írják alá.

81. Jelen szerződés ….. számozott oldalt tartalmaz, 6 eredeti példányban készült, 2 db mellékletet tartalmaz, melyből feleket 3-3 példány illeti meg.

Várpalota. ……………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Megrendelő | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Közszolgáltató |